Curtìne

Curtìne (nom uficiàl en Italià: Cortine) l'è 'na frasiù del cümü de Nàe, en pruvìncia de Brèsa. La gh'a presapóch dumìla abitàncc e la se tróa sö la stràda ècia che colegàa Boès a Nàe.

Endèl cors del medioévo la fàa cümü de per sò cönt e l'ìa lüminàda 'ndèl "Liber potheris" endèle anotasiù del 1225 (col nòm de "Cortinis") e del 1232 ("in contrada de Curtinis"). La s'è destacàda de la piéf de Nàe zamò 'ndèl 1565 e l'è stàda fàda paròchia.

L'è restàda cümü separàt enfìna a le fì del sècolo XVIII. A pàrter del prim de màgio del 1797 l'è stàda 'nserìda 'ndèl Cantù de Gàrza Ucidentàl. Endèl 1798 la vé agregàda al cümü de NàeSistéma dei patremóne cültürài e ambientài de Valtrómpia - Cümü de Curtìne - Nòte de stória de l'istitüsiù (PDF).

Endèl 1978 a Curtìne, 'ntàt gh'è saltàt fò 'na necròpoli romàna furmàda de 52 sepultüre coi sò ornamèncc e ogècc a corédo, datàda 'ntra 'l prim sècol prìma del Signùr e 'l prim sècol dòpo del Signùr.
I repèrcc che gh'è stat troàt i è conservàcc endèl Muzèo de S.Giùlia a Brèsa.www.bresciainvetrina.it - Nave

La céza parochiàla l'è dedicàda a San Marco.

 Riferimèncc 

 Passi Pitcher L. "Sub Ascia. Una necropoli romana a Nave" - Panini Franco Cosimo Editore - ISBN: 8876860878

Categoria:Frazzion di comun de la Provincia de Bressa